**Ministru kabineta noteikumu projekta „Grozījumi Ministru kabineta 2000.gada 2.maija noteikumos Nr.164 “Kārtība kādā tiek aprēķinātas un atmaksātas pārmaksātās valsts sociālās apdrošināšanas iemaksas”” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.5. apakšpunkts. |
| 2.  | Pašreizējā situācija un problēmas | Ministru kabineta 2000.gada 2.maija noteikumu Nr.164 „Kārtība, kādā tiek aprēķinātas un atmaksātas pārmaksātās valsts sociālās apdrošināšanas iemaksas” (turpmāk – noteikumi Nr.164) 7.punktā noteikts kā tiek noapaļotas pārmaksātās valsts sociālās apdrošināšanas obligātās iemaksas latos. Savukārt noteikumu Nr.164 1.pielikumā noteikts, ka Valsts ieņēmumu dienests sniedz Valsts sociālās apdrošināšanas aģentūrai informāciju par valsts sociālās apdrošināšanas obligāto iemaksu veicējiem, kuriem radusies pārmaksa. Tostarp tiek sniegta informācija par valsts sociālās apdrošināšanas obligāto iemaksu objektu, no kura nebija jāveic valsts sociālās apdrošināšanas obligātās iemaksas latos.Ievērojot *Euro* ieviešanas kārtības likuma 3.panta otrajā un trešajā daļā noteikto, ka sākot ar *euro* ieviešanas dienu, *euro* vienlaikus ievieš skaidras, bezskaidras un elektroniskās naudas norēķinos, kā arī, ka beidzoties vienlaicīgas apgrozības periodam, vienīgais maksāšanas līdzeklis Latvijas Republikā ir *euro*, tad ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus noteikumos Nr.164. |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekta „Grozījumi Ministru kabineta 2000.gada 2.maija noteikumos Nr.164 „Kārtība, kādā tiek aprēķinātas un atmaksātas pārmaksātās valsts sociālās apdrošināšanas iemaksas”” (turpmāk – noteikumu projekts) mērķis ir pielāgot noteikumus Nr.164 *euro* ieviešanai. Projekts paredz aizstāt latus ar *euro* atbilstoši *Euro* ieviešanas kārtības likuma 32.panta piektajā daļā noteiktajam, ka tiesību normās, kurās ir noteikti skaitlisko vērtību latos noapaļošanas principi saglabā šos noapaļošanas principus arī attiecībā uz *euro*.Grozītās tiesību normas *euro* valūtā nav personām nelabvēlīgākas par sākotnējo tiesību normu latos.Ņemot vērā, ka Valsts ieņēmumu dienesta reorganizācijas gaitā Valsts ieņēmumu dienesta teritoriālās iestādes ir likvidētas, noteikumu Nr.164 1.pielikumā nepieciešami tehniski grozījumi. Līdz ar to noteikumu Nr.164 pielikums izsakāms jaunā redakcijā. Noteikumu projekts nosaka:1) kā tiks noapaļotas pārmaksātās valsts sociālās apdrošināšanas obligātās iemaksas *euro* (noteikumu projekta 1.1.apakšpunkts);2) ka pēc 2014.gada 1.janvāra valsts sociālās apdrošināšanas obligāto iemaksu objekts, no kura nebija jāveic valsts sociālās apdrošināšanas obligātās iemaksas, tiek uzrādīts *euro* (noteikumu projekta 1.2.apakšpunkts);3) noteikuma projekta spēkā stāšanās laiku (noteikumu projekta 2.punkts).Noteikumu projekts pilnībā atrisinās anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība |  Noteikumu projektam nav nepieciešama sabiedrības līdzdalība, jo noteikumu projekts pēc būtības nodrošina anotācijas I sadaļas 1.punktā minēto uzdevumu tehnisku izpildi. |
| 7.  | Cita informācija | Šim projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

*Anotācijas II, III, IV, V, VI, VII sadaļa – projekts šīs jomas neskar.*

Labklājības ministre I.Viņķele

26.09.2013 14:26

463

A.Dreimane

67021562, Airina.Dreimane@lm.gov.lv